
PËR RINOVIM LICENCE SHA UJËSJELLËS-KANALIZIME FIER

Në mbështetje të nenit 14 pika 1/a, të nenit 17 të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, si dhe vendimit të Këshillit të Ministrave nr. 958, datë 6.5.2009 “Për miratimin e kategorive të licencimit dhe të procedurave për aplikim për licencë”, Komisioni Kombëtar Rregullator

VENDOSI:

1. Të rinovohet licenca për efekt të mbarimit të afatit operatorit sh.a. Ujësjellës-Kanalizime Fier me:
Drejtues ligjor: z. Salarjon Luan Totaj;
Drejtues teknik : z. Piro Kozma Ndreu.
2. Operatori sh.a. Ujësjellës-Kanalizime Fier autorizohet të kryejë veprimtarinë përkatëse të kualifikuar në kategoritë:
Kategoria A: Për grumbullimin dhe shpërndarjen e ujit për konsum publik;
Kategoria C: Për largimin e ujërave të ndotura.
3. Zona e shërbimit të këtij operatori është: bashkitë Fier, Roskovec; komunat: Qendër, Topojë, Frakull, Dermenas, Levan.
4. Kjo licencë është e vlefshme deri më datë 2.2.2013, siç është parashikuar në vendimin nr. 2 të Komisionit Kombëtar Rregullator datë 14.1.2009.
KRYETARI
Avni Dervishi
